
Üzleti tervezés az ötlettől az üzleti tervig – az üzleti tervezés legújabb módszerei

Kulcsszavak: Klasszikus üzleti tervezés; Jobb agyféltekés üzleti tervezés; Összehasonlítás; Alkalmazhatóság
Dolgozatom témája az üzleti tervezés folyamatának elemzése, mely az ötlet megszületésétől az üzleti terv elkészítéséig tart. A hagyományos üzleti tervezés rövid ismertetése után részletesen vizsgálom a jobb agyféltekés üzleti tervezés adta lehetőségeket, a modern üzleti modelleket.
Fő célkitűzésem felismerni, hogy hogyan és milyen mértékben lehet a modern és a klasszikus módszereket együttesen alkalmazni, mennyire képesek kiváltani egymást az egyes módszerek, van-e szükség egyáltalán kiváltásra, vagy éppen az együttes alkalmazásuk hozza meg a kívánt végeredményt.
Dolgozatomban összehasonlítom a korábban ismertetett üzleti tervezési módszereket egymással, majd elemzem együttes használatukat, végül pedig megállapításokat teszek a hagyományos és a modern üzleti tervezési módszerek célravezető együttes használatára, valamint gyakorlati példával is alátámasztom állításaimat.



